Nigragorĝa ermitkolibro

La Nigragorĝa ermitkolibro (Phaethornis atrimentalis) estas malgranda specio de kolibroj en la familio Trokiledoj. Ĝi troviĝas en Kolombio, Ekvadoro, kaj Peruo.

Taksonomio kaj sistematiko
La Nigragorĝa ermitkolibro estis iam konsiderata subspecio de la Nana ermitkolibro (P. longuemareus), sed estas pli rilata al la Ruĝeta ermitkolibro (P. ruber) kaj al la Grizmentona ermitkolibro (P. griseogularis). Ĝi havas du subspeciojn, la nomiga P. a. atrimentalis kaj P. a. riojae.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Hinkelmann, C. kaj P. F. D. Boesman (2020). Black-throated Hermit (Phaethornis atrimentalis), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 27an de Novembro, 2021

Aspekto
La Nigragorĝa ermitkolibro estas ĉirkaŭ 9 ĝis 10 cm longa, kaj P. a. riojae estas pli granda ol la nomiga specio. La specio ĝenerale havas verdecajn suprajn partojn kun ruĝeca pugo kaj blankpinta malhela vosto. La gorĝo estas malhelbruna kaj la cetero de la subaj partoj cinamoruĝa, escepte de blankecaj subvostaj kovriloj. Maskloj ofte havas malhelan bendon inter la gorĝo kaj brusto. Inoj similas al maskloj, sed ilia gorĝo estas pli hela kaj ili ĝenerale havas pli longajn flugilojn.

Distribuado kaj habitato
La nomiga subspecio de Nigragorĝa ermitkolibro troviĝas en la orientaj Andoj de Kolombio, Ekvadoro, kaj la departemento Loreto de norda Peruo. P. a. riojae troviĝas pli sude, en centra Peruo inter la departementoj San Martín kaj Pasco. La specio loĝas en la subvegetaĵaro de pluvarbaro (precipe ĝiaj randoj), sekundara arbaro, kaj pli malfermaj pejzaĝoj kiel plantejoj kaj marĉarbaroj. Ĝi estas plejparte birdo de la malaltaj teroj, sed troviĝas ĝis 1 500 m sude de la rivero Marañón de Peruo.

Kutimaro
Movoj
Oni supozas, ke la Nigragorĝa ermitkolibro estas sidlokema (nemigranta).

Manĝado
La Nigragorĝa ermitkolibro estas "kapto-linia" manĝanto kiel aliaj ermitkolibroj, vizitante cirkviton de florplantoj de multaj specioj por akiri nektaron. Ĝi ankaŭ konsumas malgrandajn artikulojn.

Reproduktado
La reprodukta fenologio de la Nigragorĝa ermitkolibro ne estas dokumentita. Observaĵoj indikas, ke ĝia reprodukta sezono inkluzivas julion kaj novembron en Peruo kaj septembron en Ekvadoro.

Voĉo
La kanto de la Nigragorĝa ermitkolibro estas "altatona frazo ripetata senĉese sen paŭzoj inter frazoj...ekz. 'ci ... ci ... ci ... ci .. cieeetiu'." Ĝia voko estas "alttona 'pseep!'" kiu kutime estas donita dumfluge.

Statuso
La IUCN taksis la Nigragorĝan ermitkolibron kiel Malplej Zorgigan, kvankam ĝia populacio ne estis determinita kaj oni kredas, ke ĝi malpliiĝas. Ĝi troviĝas en kelkaj protektitaj areoj.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

Eksteraj ligiloj

Kategorio:Apodoformaj
Kategorio:Birdoj de Ameriko
Kategorio:Birdoj de Kolombio